|  |
| --- |
| **על אם הדרך****מילים: נתן אלתרמן****לחן: נעמי שמר****קיימים 3 ביצועים לשיר זה**על אם הדרך עץ עמד.עמד נופל אפיים.נומה, בן. הלילה רד.ליל סער על המים.הס, ילד. הספינה על צדנוטה מזעף רוח.על אם הדרך עץ עמד,אין ציץ ואין תפוח.אל זה העץ אי פעם, בן,אבי אמך הגיע.וצל ערבית בעץ קינןובד הוא לא הניע.כבש בו ראש אבי אמך,פניו לירושלים.נשא בבכי תפילת מנחה,עם אלוהיו בשניים.אל זה העץ אביך, בן,נקשר, עקוד בחבל.ברזל ושוט הכוהו, בן,וחם תימר ההבל.וכשהיה כאש אדוםהשוט החד מחרב,צנח אביך ארצה דום,לעת מנחה, עם ערב.צנח ממזבחו לאט,פניו לירושלים.הס, ילד. הספינה על צדכורעה, נושקת מים.כורעת הספינה על צד,עולה שלופת ציפורן!על אם הדרך עץ נכרת,נכרת ויהי לתורן...הס, ילד. שער התהילהלתורן יפתח.הוא גם היום עמוד תפילה,הוא גם היום מזבח.על אם הדרך עץ עמדולא יפול אפיים.הס, ילד. הספינה על צדחותרה, בוקעת מים. |

****

****

****

**נאום תשובה לרב חובל איטלקי**

**מילים: נתן אלתרמן**
**לחן: יאיר רוזנבלום
קיים ביצוע 1 לשיר זה**

עננים על ראשנו, הרוח איתן.
המלאכה נעשתה, חי שמיים!
נרים כוס, קפיטן, של ברכה, קפיטן.
עוד נשוב ניפגש על המים.

אלמונית, קפיטן, היא הדרך הזאת,
ובלוידים אינה מפורסמת.
אך אם אין היא כיום רשומה במפות,
בהיסטוריה אולי היא נרשמת.

על הצי הלזה, האפור, הקטן,
יסופר עוד בשיר ורומנים.
יתכן כי בך, קפיטן, קפיטן,
יקנאו עוד הרבה קפיטנים.

את עמל בחורינו סוד - ליל יעטוף,
אך עליו נברך כעל לחם.
הן ראית כיצד מספינות אל החוף
הם נושאים את עמם עלי שכם.

לחיי זה הלילה הקר ואיתן!
לחיי הסיכון והפרך!
לחיי הספינות הקטנות, קפיטן!
לחיי הספינות שבדרך!

ולחיי בחורים שקיבלו הפיקוד
ובאופל כיוונו את השייט,
למועד הנכון, למקום היעוד,
בלי מצפן ומפה, בליל ציד.

גם בהם יסופר עוד סיפור מסוים
כי עדים גלי ים ורקיע
איך עומדים הם בקרב טרפלגר של העם
על ספינה בודדה שתבקיע

עננים על ראשינו. הרוח איתן.
המלאכה נעשית, חי שמים!
נרים כוס, קפיטן, של ברכה, קפיטן.
עוד נשוב ניפגש על המים.

יום יבוא, - ואתה בזוית של פונדק
תשב, סב, על בקבוק של קיאנטי.
ותחייך ותירק חתיכה של טבק
ותאמר - כן חבריה, זקנתי.

כן ראיתי רבות בעולם העגול
אך אזכור עוד, חי סנטה מריה
איך נרטבתי בחושך כמו תרנגול

אותו לילה על חוף נהריה

ונספר לך אז כי פתוחים השערים
כבר מזמן נפתחו, חי שמים
ופתחה אותם זו חבורת נערים
שעמדה אותו לילה במים

אז תצחק: לא עזרו אוניות המשחית
לא השפיע הרדר אפילו
ותסיים את פסוקך בקללה איטלקית...
וחוצות הנמל יאפילו

כך יהיה ולכן, אל מול רוח איתן
לחיי הסיכון והפרך
לחיי הספינות הקטנות קפיטן
לחיי הספינות שבדרך!